**FORMULÁR PRIHLÁŠKY**

**Súťaž Zdravé pracoviská – Cena za dobrú prax 2018 – 2019**

* *Vyplní a podpíše* *žiadateľ a odošle* [*národnému koordinačnému stredisku*](https://healthy-workplaces.eu/en/national-focal-points).
* *Formulár prihlášky je možné vyplniť v ktoromkoľvek oficiálnom jazyku EÚ, avšak agentúra EU-OSHA by privítala text v angličtine.*
* *Formulár prihlášky by sa mal poslať elektronicky ako dokument Microsoft Word.*
* *Formulár prihlášky nesmie obsahovať viac ako 9 000 znakov alebo byť dlhší ako 5 strán (náklady agentúry EU-OSHA na preklad textov, ktoré sú dlhšie ako tento limit, sú výrazne vyššie).*
* *Text musí byť jasný a jednoduchý, aby ho pochopil každý, kto chce daný príklad prispôsobiť vlastnému pracovisku.*
* *Formulár prihlášky musí obsahovať len text, nemal by obsahovať fotografie, grafy a pod.*

**UPOZORNENIE:** formulár prihlášky je prvým referenčným materiálom pre európsku porotu a dokumentom, ktorý bude preložený do anglického jazyka, ak je príklad predložený v inom jazyku, preto všetky podstatné informácie musia byť uvedené vo formulári.

|  |  |
| --- | --- |
| **PRÍKLAD DOBREJ PRAXE** | |
| **Téma** |  |
| **Názov príkladu** |  |
| **Názov podniku** |  |
| **Počet zamestnancov** |  |
| **Krajina** |  |
| **Adresa** |  |
| **Telefónne číslo** |  |
| **Faxové číslo** |  |
| **Meno osoby zastupujúcej vedenie organizácie** |  |
| **E-mail** |  |
| **Meno kontaktnej osoby zastupujúcej zamestnancov** |  |
| **E-mail** |  |

|  |  |  |
| --- | --- | --- |
| **Organizácia poskytujúca informácie (ak je iná ako vyššie uvedená)** |  | |
| **Krajina** |  | |
| **Adresa** |  | |
| **Telefónne číslo** |  | |
| **Faxové číslo** |  | |
| **E-mail** |  | |
| **Kontaktná osoba** |  | |
| **Odvetvie (kód NACE)** |  | |
| **Súkromná/verejná/čiastočne súkromná** |  | |
| **ZÁKLADNÉ INFORMÁCIE** | | |
|  | | |
| **IDENTIFIKOVANÝ PROBLÉM/IDENTIFIKOVANÉ ZÁLEŽITOSTI** | | |
|  | | |
| **RIEŠENIE/INTERVENCIA/PRIJATÉ OPATRENIA/ČO SA UROBILO A AKO** | | |
|  | | |
| **DOSIAHNUTÉ VÝSLEDKY/ÚČINNOSŤ OPATRENÍ** | | |
|  | | |
| **FAKTORY ÚSPEŠNOSTI** | | |
|  | | |
| **NÁKLADY/PRÍNOSY (vrátane nákladov a prínosov v oblasti ľudských zdrojov a v sociálnej a ekonomickej oblasti)** | |  |
| **Ďalšie informácie: priložte zoznam príloh/ďalšie informácie s krátkym opisom (napr. fotografie a/alebo iné ilustrácie príkladu dobrej praxe, vzdelávacie materiály)** | | |
| **Uveďte, kto by mal získať cenu** | | **Podnik  Poskytovateľ informácií Iní** |

Potvrďte a podpíšte sa:

Potvrdzujem, že som sa oboznámil/-a s podmienkami ochrany osobných údajov agentúry EU-OSHA a súhlasím so spracovaním svojich osobných údajov.

Som nositeľom práv na predložené fotografie a súhlasím s tým, že ich agentúra EU-OSHA môže použiť v rámci postupu udeľovania Ceny za dobrú prax a v publikáciách, ako aj s tým, že fotografie môžu byť uložené v digitálnej knižnici obrázkov agentúry EU-OSHA a môžu sa použiť na ďalšiu nekomerčnú propagáciu bezpečnosti a ochrany zdravia pri práci.

Názov organizácie: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis zákonného zástupcu organizácie:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vysvetlenie pojmov použitých vo formulári prihlášky:**

* TÉMA – niekoľko kľúčových slov/viet na opis príkladu.
* NÁZOV PRÍKLADU: napíšte krátky názov, napríklad „Predstavujeme náhradu nebezpečných látok“, „Pokročilé opatrenia technickej kontroly“, „Prihliadanie na potreby osobitných skupín zamestnancov“, „Zníženie vystavenia karcinogénom“.
* NÁZOV PODNIKU/ORGANIZÁCIE, KTORÝ/KTORÁ POSKYTUJE INFORMÁCIE: niekedy sa organizácia, ktorá príklad dobrej praxe predkladá, líši od podniku, kde sa dobrá prax uplatňovala. V takom prípade uveďte údaje týkajúce sa oboch organizácií a kontaktných osôb v oboch organizáciách.
* ODVETVIE: odvetvie (štvorčíslie) by malo byť uvedené podľa štatistickej klasifikácie ekonomických činností v Európskej únii, NACE Rev. 2, 2008, <http://ec.europa.eu/eurostat/web/nace-rev2>.
* Súkromné alebo verejné: je to súkromný alebo verejný podnik?
* ZÁKLADNÉ INFORMÁCIE: opis spoločnosti/pracovisko/činnosť/situácia vyvolávajúca obavy.
* IDENTIFIKOVANÝ PROBLÉM/IDENTIFIKOVANÉ ZÁLEŽITOSTI: opis ako, kedy a akou formou nebezpečenstvá/riziká vznikajú a opis účinkov a dôsledkov (akékoľvek poškodenie zdravia, choroby, nehody, vplyv na výrobu, prácu atď.). Opis má byť jasný pre všetkých, ktorí túto informáciu získajú prostredníctvom internetu, aby porozumeli, aké kroky boli uskutočnené, a tomu, prečo sa podnikli.
* RIEŠENIE/INTERVENCIA/PRIJATÉ OPATRENIA/ČO SA UROBILO A AKO: jasný opis prijatých opatrení, napríklad vývoj politík/intervencií, zapojenie zamestnancov, vykonávanie. Opis by mal byť ľahko zrozumiteľný a čitateľ by mal získať jasnú predstavu o intervencii/tom, čo sa spravilo a ako.
* DOSIAHNUTÉ VÝSLEDKY/ÚČINNOSŤ OPATRENÍ: preukázanie merateľných výsledkov (napríklad zníženie počtu nehôd alebo chorôb z povolania) a aj všetky „nemerateľné“ prínosy (ako napr. lepšie pracovné prostredie). Môžu zahŕňať náklady v oblasti ľudských zdrojov a sociálne a ekonomické náklady, prínosy a pozitívne dôsledky.
* FAKTORY ÚSPEŠNOSTI: prvky nevyhnutné na dosiahnutie požadovaného výsledku, napr. zapojenie zamestnancov, angažovanosť manažmentu, spolupráca v oblasti ľudských zdrojov a riadenie BOZP.
* NÁKLADY/PRÍNOSY: informácie o vzniknutých nákladoch v súvislosti s uplatňovaním opatrení a o znížení nákladov ako priameho alebo nepriameho dôsledku inovácie (ak sú k dispozícii).
* FOTOGRAFIE A VŠETKY NÁZORNÉ MATERIÁLY: mali by sa poskytnúť ako dodatočné informácie v prípade potreby vrátane grafov, tabuliek a schém.

**Ochrana osobných údajov v súvislosti s prihláškou do súťaže o Cenu za dobrú prax:**

Údaje požadované v tomto formulári slúžia výlučne na účely výberu podnikov na udelenie Ceny za dobrú prax v rámci kampane Zdravé pracoviská 2018 – 2019. Pokiaľ ide o ocenené a nominované podniky v rámci Ceny za dobrú prax za ročník 2018 – 2019, údaje budú uvedené na webovom sídle kampane Zdravé pracoviská a webovom sídle agentúry EU-OSHA príklady ocenených a nominovaných podnikov budú uverejnené v brožúrke o Cene za dobrú prax za ročník 2018 – 2019, ktorá bude k dispozícii na webových sídlach kampane Zdravé pracoviská a agentúry EU-OSHA, ako aj v tlačenej podobe.

Údaje sa pošlú do národných koordinačných stredísk, ako aj externým členom poroty, ktorí sú súčasťou súťažnej poroty pre Cenu za dobrú prax vymenovanej agentúrou EU-OSHA a ktorí budú hodnotiť príklady prihlásené do súťaže. Tieto údaje sa okrem toho postúpia externým partnerom/dodávateľom, ktorí budú v mene agentúry EU-OSHA riadiť celú komunikáciu súvisiacu s činnosťami týkajúcimi sa kampane vrátane komunikácie týkajúcej sa výberu víťazov, bulletinov, noviniek, pozvánok na podujatia a prieskumov.

Na webových sídlach a v publikáciách sa uvádzajú tieto údaje:

* názov a adresa podniku,
* webové sídlo podniku,
* témy, na ktoré sa prípadová štúdia/príklad zameriava,
* opis prípadovej štúdie/príkladu.

Údaje týkajúce sa víťazných a nominovaných podnikov sú uložené na webovom sídle agentúry EU-OSHA.

Údaje získané z prihlášok do súťaže o Cenu za dobrú prax zahŕňajú:

* podrobné údaje o spoločnosti/organizácii,
  + počet zamestnancov,
  + adresu,
  + všeobecnú e-mailovú adresu,
  + všeobecné telefónne číslo,
  + všeobecné faxové číslo;
* meno kontaktnej osoby zastupujúcej manažment,
  + e-mail;
* meno kontaktnej osoby zastupujúcej zamestnancov,
  + e-mail;
* organizáciu poskytujúcu informácie,
  + adresu,
  + telefónne číslo,
  + faxové číslo,
  + e-mail,
  + meno kontaktnej osoby;
* odvetvie (kód NACE),
* súkromná/verejná/čiastočne súkromná,
* názov a tému súťažného príspevku,
* úlohu,
* problém (nebezpečenstvo/riziko/výsledok),
* riešenie (prijaté preventívne opatrenie/-a),
* účinnosť výsledkov,
* faktor/-y úspešnosti,
* náklady/prínosy (vrátane nákladov a prínosov v oblasti ľudských zdrojov a v sociálnej a ekonomickej oblasti),
* fotografie a/alebo iné ilustrácie príkladu dobrej praxe,
* ak cenu získa tento príklad dobrej praxe, kto by mal cenu získať.

Údaje uvedené v tomto formulári pošlite e-mailom alebo poštou príslušnému [národnému koordinačnému stredisku](https://healthy-workplaces.eu/en/national-focal-points). Koordinačné strediská vyberú najvhodnejších kandidátov z každej krajiny a ich údaje pošlú výboru agentúry EU-OSHA pre Cenu za dobrú prax. Predložením tohto formulára súhlasíte s tým, že agentúra EU-OSHA postúpi vaše údaje externým dodávateľom/partnerom, ktorí v mene agentúry riadia celú komunikáciu týkajúcu sa výberu víťazov, a že vaše údaje budú uverejnené na webovom sídle kampane Zdravé pracoviská, webovom sídle agentúry EU-OSHA a v brožúre o Cene za dobrú prax a zaväzujete sa, že agentúru EU-OSHA budete počas trvania kampane informovať o všetkých zmenách a aktualizáciách.

**Kto môže mať prístup k vašim údajom?**

Prístup k osobným údajom sa udeľuje na základe úlohy a zodpovednosti zúčastnených subjektov (zásada „potreby poznať“, need-to-know):

* zamestnancom národného koordinačného strediska,
* riadne vymenovaným zamestnancom agentúry EU-OSHA pre projekt kampane Zdravé pracoviská,
* externým členom poroty súťaže o Cenu za dobrú prax vymenovaným agentúrou EU-OSHA,
* externému poskytovateľovi, ktorý je hostiteľom servera agentúry EU-OSHA a ktorý ho spravuje,
* podľa okolností právnej službe, Súdu pre verejnú službu, európskemu dozornému úradníkovi pre ochranu údajov, Európskemu úradu pre boj proti podvodom (OLAF), európskemu ombudsmanovi, Dvoru audítorov, Útvaru pre vnútorný audit.

Všetci uvedení príjemcovia sú viazaní nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov. Môžu byť viazaní aj transpozíciou tejto smernice do vnútroštátnych právnych predpisov o ochrane údajov.

Agentúra EU-OSHA neposkytne osobné údaje tretím stranám bez ich konkrétnej žiadosti alebo bez jednoznačného súhlasu. Agentúra EU-OSHA nezverejní osobné údaje na účely priameho marketingu na komerčné účely.

**Vaše práva**

Kandidáti na Cenu za dobrú prax v rámci kampane Zdravé pracoviská môžu po prihlásení do systému získať prístup k svojim osobným údajom, overiť ich presnosť, vymazať ich alebo ich opraviť. V prípade akýchkoľvek otázok týkajúcich sa kampane Zdravé pracoviská na obdobie rokov 2018 – 2017, ktoré tu nie sú uvedené alebo ktoré sa nenachádzajú na oficiálnom webovom sídle kampane v časti pre verejnosť, sa na nás môžete obrátiť na adrese: [information@osha.europa.eu](mailto:information@osha.europa.eu).

Na ochranu proti neoprávnenému prístupu k údajom alebo ich neoprávnenej zmene, zverejneniu alebo zničeniu uplatňujeme primerané bezpečnostné opatrenia. Medzi tieto opatrenia patria interné preskúmanie postupov zhromažďovania, uchovávania a spracovania údajov, ako aj bezpečnostné opatrenia vrátane príslušného zakódovania komunikácie a fyzických bezpečnostných opatrení na ochranu proti neoprávnenému prístupu do systémov, v ktorých uchovávame osobné údaje.

Ak máte otázky alebo sťažnosti týkajúce sa zhromažďovania, spracovania alebo používania vašich osobných údajov, obráťte sa na úradníka pre ochranu údajov na adrese [DPO@osha.europa.eu](mailto:DPO@osha.europa.eu). V prípade sporu môžete posielať sťažnosti aj [európskemu dozornému úradníkovi pre ochranu údajov](http://www.edps.europa.eu/).